PATVIRTINTA

Nacionalinio vėžio instituto direktoriaus

2023 m. kovo 6 d. įsakymu Nr. R8-105

**NACIONALINIO VĖŽIO INSTITUTO DOVANŲ, GAUTŲ PAGAL TARPTAUTINĮ PROTOKOLĄ AR TRADICIJAS, TAIP PAT REPREZENTACIJAI SKIRTŲ DOVANŲ PERDAVIMO, VERTINIMO, REGISTRAVIMO, SAUGOJIMO IR EKSPONAVIMO TVARKOS APRAŠAS TA34**

**I SKYRIUS**

**BENDROSIOS NUOSTATOS**

1. Nacionalinio vėžio instituto (toliau – Institutas) dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašas TA34 (toliau – Tvarkos aprašas) nustato dovanų, gautų pagal tarptautinį protokolą ar tradicijas, kurios įprastai yra susijusios su valstybinėje tarnyboje dirbančio asmens pareigomis, taip pat reprezentacijai skirtų dovanų su valstybės, įstaigos ir kitokia simbolika, kurias gali gauti deklaruojantys asmenys, kaip jie apibrėžti Lietuvos Respublikos viešųjų ir privačių interesų derinimo įstatyme (toliau – Darbuotojai), perdavimo, vertinimo, registravimo, apskaitos, saugojimo ir eksponavimo tvarką. Asmeninės ir kitos dovanos, kurios gaunamos ne pagal Lietuvos Respublikos viešųjų ir privačių interesų derinimo įstatymo 13 straipsnio 2 dalies nuostatas, nepatenka į šio Tvarkos aprašo reguliavimo sritį.
2. Dovanos suprantamos taip, kaip jų samprata pateikiama Vyriausiosios tarnybinės etikos komisijos Rekomendacinėse gairėse dėl dovanų ir paslaugų priėmimo apribojimų, patvirtintas Vyriausiosios tarnybinės etikos komisijos 2020 m. kovo 12 d. sprendimu Nr. KS-40 „Dėl Rekomendacinių gairių dėl dovanų ar paslaugų priėmimo apribojimų patvirtinimo“.
3. Pagal šį Tvarkos aprašą registruotinos dovanos yra tik tos, kurias Darbuotojai gauna pagal tarptautinį protokolą ar tradicijas, kurios įprastai yra susijusios su valstybinėje tarnyboje dirbančio asmens tarnybine padėtimi ar tarnybinėmis pareigomis, taip pat reprezentacijai skirtos dovanos, kurių vertė yra didesnė nei 150 eurų.
4. Tvarkos aprašas parengtas vadovaujantis Lietuvos Respublikos viešųjų ir privačių interesų derinimo įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, kitais teisės aktais, reglamentuojančiais turto apskaitą, nurašymą, saugojimą, vertės nustatymą ir Vyriausiosios tarnybinės etikos komisijos Rekomendacinėmis gairėmis dėl dovanų ir paslaugų priėmimo apribojimų.

**II SKYRIUS**

**DOVANŲ PERDAVIMAS NACIONALINIAM VĖŽIO INSTITUTUI**

1. Darbuotojas, gavęs dovaną ir manydamas, kad jos vertė gali viršyti 150 eurų, nedelsdamas, bet ne vėliau kaip per 5 darbo dienas nuo jos gavimo dienos informuoja el. paštu už korupcijos prevenciją Institute atsakingą asmenį ir jam perduoda šią dovaną. Jeigu Darbuotojas gautos dovanos, kurios vertė galimai viršija 150 eurų, neturi galimybių perduoti per nustatytą terminą dėl komandiruotės, ligos, atostogų ar kito laikino nebuvimo darbe atvejo, jis apie gautą dovaną informuoja už korupcijos prevenciją atsakingą asmenį ir perduoda jam dovaną per 5 darbo dienas nuo komandiruotės, ligos, atostogų ar kito laikino nebuvimo darbe pabaigos.
2. Pagal šį Tvarkos aprašą tai, kas perduodama Darbuotojui, kai tai susiję su jo tarnybine padėtimi ar tarnybinėmis pareigomis bei neatitinka Lietuvos Respublikos viešųjų ir privačių interesų derinimo įstatymo 13 straipsnio 2 dalies nuostatų, yra neteisėtas atlygis. Jeigu Darbuotojui norima įteikti neteisėtą atlygį, turi būti atsisakoma jį priimti. Apie tokius atvejus Darbuotojas privalo informuoti už korupcijos prevenciją Institute atsakingą asmenį šio Tvarkos aprašo 5 punkte nustatyta tvarka.

**III SKYRIUS**

**DOVANŲ ĮVERTINIMAS, REGISTRAVIMAS IR APSKAITA**

1. Už korupcijos prevenciją Institute atsakingas asmuo, iš Darbuotojo gavęs informaciją apie jo gautą dovaną, inicijuoja dovanos vertinimą – Instituto direktoriaus įsakymu sudaroma laikinoji dovanos vertinimo komisija iš ne mažiau kaip 5 Instituto darbuotojų, iš kurių bent vienas Finansų ir ekonomikos skyriaus specialistas, už korupcijos prevenciją Institute atsakingas asmuo ir kiti darbuotojai.
2. Dovanos vertė nustatoma vadovaujantis šiuose teisės aktuose nurodytais vertinimo kriterijais:
	1. Lietuvos Respublikos turto ir verslo vertinimo pagrindų įstatymas;
	2. Turto ir verslo vertinimo metodika, patvirtinta Lietuvos Respublikos finansų ministro 2012 m. balandžio 27 d. įsakymu Nr. 1K-159 „Dėl Turto ir verslo vertinimo metodikos patvirtinimo“.
3. Dovanos vertės nustatymas gali būti atliekamas atsižvelgiant į tapačių daiktų ar jų atitikmenų rinkos vertę pagal elektroninėje erdvėje ar kituose informacijos šaltiniuose esančius duomenis ar vadovaujantis kita informacija.
4. Komisija sprendimus dėl dovanų vertinimo priima posėdžiuose. Komisijos posėdžiai protokoluojami. Sprendimai dėl dovanos vertės priimami ją vertinusių komisijos narių balsų dauguma. Balsuoti galima tik už arba prieš siūlomą sprendimą. Sprendimai laikomi teisėtais, jeigu posėdyje dalyvavo daugiau kaip pusė visų komisijos narių. Jeigu balsai pasiskirsto po lygiai, lemiamas yra komisijos pirmininko balsas. Į komisijos posėdį gali būti kviečiamas dovaną gavęs Darbuotojas. Komisija taip pat turi teisę kviesti į komisijos posėdžius specialių žinių ar informacijos turinčius Instituto darbuotojus, jeigu tai susiję su svarstytinais klausimais, dėl dovanos vertinimo konsultuotis su Vyriausiąja tarnybinės etikos komisija.
5. Komisijai nustačius dovanos vertę, dovana yra užregistruojama: komisijos pirmininkas užpildo elektroninį Dovanos vertinimo aktą (1 priedas), kurį įkelia į Instituto dokumentų valdymo sistemą (toliau – DVS), šis Dovanos vertinimo aktas pasirašomas / vizuojamas visų vertinime dalyvavusių komisijos narių ir registruojamas R12 registre bei saugojamas DVS.
6. Jeigu dovanos vertė yra akivaizdi, ją galima nustatyti iš tiesiogiai nurodytos kainos (pavyzdžiui, kainos žymos, priklijuotos etiketės ar pan.), tokiu atveju dovanos vertinimas neatliekamas, o už korupcijos prevenciją Institute atsakingas asmuo, sudarydamas Dovanos vertinimo aktą, pastabose pažymi, kokiu būdu buvo nustatyta vertė, ir užregistruoja jį DVS R12 registre.
7. Kiekviena dovana vertinama eiliškumo tvarka individualiai. Kai Dovaną sudaro keletas skirtingų daiktų, jų vertės ir registracijos numeris nurodomi atskirai, o bendra vertė yra sumuojama ir į Dovanos vertinimo aktą įrašoma bendra Dovanos vertė.
8. Jeigu vertinimo metu nustatoma, kad dovanos vertė neviršija 150 eurų, tokia dovana į apskaitą netraukiama. Atsižvelgdamas į šio Tvarkos aprašo 6 punktą, Institutas gali pasirinkti vieną ar kelis į apskaitą neįtrauktos dovanos naudojimo variantus:

14.1. Dovana grąžinama dovaną gavusiam Darbuotojui ir ji tampa jo nuosavybe. Darbuotojas gali su dovana elgtis taip, kaip jam atrodo priimtina. Darbuotojo pageidavimu dovana gali būti užregistruojama ir perduodama Institutui (naudoti, eksponuoti ir pan.). Tokia dovana įtraukiama į Instituto turto apskaitą Instituto Buhalterinės apskaitos vadovo ir kitų turto apskaitą reglamentuojančių vidinių teisės aktų nustatyta tvarka.

14.2. Dovana (išskyrus vardines dovanas) lieka Institute ir, jeigu yra galimybė, naudojama darbo reikmėms.

14.3. Gauta dovana atiduodama labdarai.

1. Už korupcijos prevenciją Institute atsakingas asmuo gali pareikalauti Darbuotojo pateikti dovaną vertinti, jeigu kyla įtarimų, kad jos vertė didesnė nei 150 eurų, arba gauta daugiau dovanų, nei pateikta vertinti, ir pan.
2. Dovana, kurios vertė didesnė nei 150 eurų, yra laikoma valstybės nuosavybe. Tokią dovaną už korupcijos prevenciją Institute atsakingas asmuo, vadovaudamasis materialiojo turto priėmimą, apskaitymą, išdavimą ir įforminimą Institute reglamentuojančiais teisės aktais, perduoda Instituto struktūrinio padalinio, kuriame faktiškai bus laikomas, naudojamas ar eksponuojamas turtas, darbuotojui, saugančiam materialųjį turtą (toliau – materialųjį turtą saugantis darbuotojas).
3. Kai dovanos vertė viršija 150 eurų:
	1. ji įtraukiama į Instituto apskaitą, vadovaujantis Viešojo sektoriaus apskaitos ir finansinės atskaitomybės standartais bei Instituto Buhalterinės apskaitos vadovu;
	2. gali būti nurašoma Pripažinto nereikalingu arba netinkamu (negalimu) naudoti Nacionalinio vėžio instituto turto nurašymo, išardymo ir likvidavimo tvarkos aprašo F1-TA3 bei kitų turto apskaitą reglamentuojančių teisės aktų nustatyta tvarka ir tais atvejais, kai ji yra sunaikinta, nepataisomai sugadinta dėl stichinės nelaimės, gaisro ar kitų priežasčių arba pagrobta ar kitaip neteisėtai pasisavinta.
4. Dovanos nepataisomo sugadinimo ar sunaikinimo faktas nustatomas komisijos sprendimu, gavus įvertinti dovaną, ir fiksuojamas Dovanos vertinimo akto pastabų skiltyje.
5. Kiti dovanos, kurios vertė viršija 150 eurų, apskaitos ir saugojimo klausimai sprendžiami vadovaujantis bendraisiais materialinių vertybių apskaitą ir saugojimą reglamentuojančiais teisės aktais.
6. Informacija apie Institute užregistruotas dovanas skelbiama viešai Instituto interneto svetainėje. Skelbiamas dovanų sąrašas atnaujinamas ne rečiau kaip kartą per metus.

**IV SKYRIUS**

**DOVANŲ EKSPONAVIMAS IR PRIEŽIŪRA**

1. Dovana, kurios vertė viršija 150 eurų:

21.1. naudojama bendroms Instituto reikmėms, jei tai atitinka dovanos paskirtį, ir tai pažymima Dovanos vertinimo akto pastabų skiltyje;

21.2. gali būti eksponuojama Institute;

21.3 eksponuojant laikoma visiems Instituto darbuotojams laisvai prieinamoje ir matomoje vietoje.

1. Su dovanų eksponavimu ir priežiūra susijusius klausimus sprendžia Instituto materialųjį turtą saugantis darbuotojas.

**V SKYRIUS**

**BAIGIAMOSIOS NUOSTATOS**

1. Su Tvarkos aprašu supažindinami visi Instituto darbuotojai.
2. Asmenys, pažeidę šio Tvarkos aprašo reikalavimus, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nacionalinio vėžio instituto dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašo TA34

1 priedas

**(Dovanos vertinimo akto forma)**

**DOVANOS VERTINIMO AKTAS**

20\_\_ m. \_\_\_\_\_\_\_\_ \_\_\_\_ d.

(data)

\_\_\_\_\_\_\_\_\_\_\_\_\_\_

(miestas)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Eil. Nr.* | *Dovanos pavadinimas ir apibūdinimas* | *Dovanotojas\** | *Dovanos gavėjas\**  | *Įteikimo data*  | *Įteikimo vieta* | *Įteikimo aplinkybės* | *Kiekis* | *Vertė*  | *Pastabos*  |
| 1. |  |  |  |  |  |  |  |  |  |

\* *Įstaiga, kaip duomenų tvarkytojas, nurodo tuos duomenis, kurių paskelbimas atitinka asmens duomenų apsaugos reikalavimus*